CELEX: 32020D1134
Language: el
Date: 2020-07-30 00:00:00
Title: Απόφαση (ΚΕΠΠΑ) 2020/1134 του Συμβουλίου της 30ής Ιουλίου 2020 που τροποποιεί την απόφαση (ΚΕΠΠΑ) 2017/915 για δραστηριότητες προβολής της Ένωσης προς υποστήριξη της εφαρμογής της Συνθήκης για το Εμπόριο Όπλων

31.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 247/24
               
            
         ΑΠΟΦΑΣΗ (ΚΕΠΠΑ) 2020/1134 ΤΟΥ ΣΥΜΒΟΥΛΙΟΥ
         της 30ής Ιουλίου 2020
         που τροποποιεί την απόφαση (ΚΕΠΠΑ) 2017/915 για δραστηριότητες προβολής της Ένωσης προς υποστήριξη της εφαρμογής της Συνθήκης για το Εμπόριο Όπλων
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΈΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 29 Μαΐου 2017, το Συμβούλιο εξέδωσε την απόφαση (ΚΕΠΠΑ) 2017/915 (1).
                  
               
                     (2)
                  
                  
                     Η απόφαση (ΚΕΠΠΑ) 2017/915 προβλέπει περίοδο εφαρμογής 36 μηνών για τις δραστηριότητες που προβλέπονται στο άρθρο 1 της εν λόγω απόφασης από την ημερομηνία σύναψης των χρηματοδοτικών συμφωνιών που αναφέρονται στο άρθρο 3 παράγραφος 3.
                  
               
                     (3)
                  
                  
                     Στις 22 και 29 Ιουνίου 2020 αντίστοιχα, το Γερμανικό Ομοσπονδιακό Γραφείο Οικονομικών και Ελέγχου Εξαγωγών (BAFA), και η Expertise France, υπό την αντίστοιχη ιδιότητά τους ως εκτελεστικών οργανισμών, ζήτησαν παράταση της περιόδου εφαρμογής της απόφασης (ΚΕΠΠΑ) 2017/915 έως τις 30 Ιουνίου 2021, λόγω των προκλήσεων που προκύπτουν από τη συνεχιζόμενη πανδημία της COVID-19.
                  
               
                     (4)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2017/915 δεν έχει επιπτώσεις επί των δημοσιονομικών πόρων έως τις 30 Ιουνίου 2021.
                  
               
                     (5)
                  
                  
                     Η απόφαση (ΚΕΠΠΑ) 2017/915 πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 της απόφασης (ΚΕΠΠΑ) 2017/915 αντικαθίσταται από το ακόλουθο κείμενο:
            
               «Άρθρο 5
               
               Η παρούσα απόφαση αρχίζει να ισχύει την ημερομηνία της έκδοσής της.
               Λήγει στις 30 Ιουνίου 2021.».
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 30 Ιουλίου 2020.
            
               
                  Για το Συμβούλιο
               
               
                  Ο Πρόεδρος
               
               M. ROTH
            
         
         
            (1)  Απόφαση (ΚΕΠΠΑ) 2017/915 του Συμβουλίου, της 29ης Μαΐου 2017, για δραστηριότητες προβολής της Ένωσης προς υποστήριξη της εφαρμογής της Συνθήκης για το Εμπόριο Όπλων (EE L 139 της 30.5.2017, σ. 38).